**«Трэці шлях»** — міжнародная супольнасць маладых беларусаў, якія жывуць у Беларусі і ў беларускай дыяспары. Дэкларуе ліберальныя каштоўнасці. Створана ў 2004 годзе як спосаб удзелу ў грамадскім і палітычным жыцці Беларусі, а таксама адкрытая дэмакратычная дыскусійная пляцоўка, на якой абмяркоўваюцца тэмы, важныя для сённяшняй і заўтрашняй Беларусі. Заснаваная ў жніўні 2004 года магістрантамі ЕГУ і іх калегамі. Падставай для стварэння супольнасці з'явілася зачыненне ўладамі Беларусі ЕГУ, а таксама абвяшчэнне рэферэндуму аб падаўжэнні прэзідэнцкіх паўнамоцтваў А. Р. Лукашэнкі.

Місія, мэты і прынцыпы супольнасці
----------------------------------

Місія супольнасці — спрыянне мадэрнізацыі Беларусі ў паспяховую і канкурэнтаздольную краіну з прыярытэтам ліберальных каштоўнасцяў

Стратэгічныя мэты супольнасці:

* фармаванне новага пакалення разнастайнай па складзе, але адзінай у бачанні будучыні краіны прафесійнай нацыянальнай эліты Беларусі на аснове перспектыўных маладых беларусаў 15-30 гадоў, якія жывуць як у краіне, так і за яе межамі;
* стварэнне ўстойлівай і ўплывовай грамадзянскай платформы для стрымлівання негатыўных тэндэнцый у палітычнай сістэме краіны, яе паслядоўнай мадэрнізацыі ў бок прафесійнай, каштоўнасна-арыентаванай сістэмы адкрытага тыпу (са сталай цыркуляцыяй людзей унутры яе па прынцыпе канкурэнцыі іх асабістых патэнцыялаў).

Каштоўнасці ўдзельнікаў супольнасці:

* свабода асобы як права чалавека самастойна прымаць рашэнні;
* адказнасць як умова волі асобы
* прыватная ўласнасць як аснова незалежнасці асобы
* свядомы ўдзел у жыцці грамадства як умова, якая вызначае дабрабыт грамадства ў цэлым
* салідарнасць як сумеснае сцвярджэнне і абарона агульных каштоўнасцяў
* разнастайнасць як умова росквіту грамадства
* талерантнасць як права на існаванне іншых меркаванняў, поглядаў і стыляў жыцця
* дыялог як аснова грамадскай згоды
* сумленнасць і адкрытасць як прынцып існавання грамадства
* добрая воля як умова рэалізацыі ўсіх вышэйпералічаных мэт
* праца як умова самарэалізацыі асобы і дабрабыту грамадства

Дадатковыя звесткі
------------------

Адметная перавага супольнасці — размеркаваная сеткавая структура, заснаваная на выкарыстанні інфармацыйных тэхналогій, стаўка на здольных маладых беларусаў, адпавядаючых якасным крытэрам, што прад’яўляюцца да прадстаўнікоў эліты.

Каштоўнасная арыентацыя ўдзельнікаў супольнасці — ліберальныя каштоўнасці

Знешнепалітычная арыентацыя Беларусі (бачанне) — роўнааддалены статус Беларусі, прагматычныя адносіны з Расіяй, ЕС і НАТА. Няўступ у НАТА, ЕС, неўваходжанне ў РФ, рэфармаванне праекту Саюзнай дзяржавы ў эканамічны замест палітыка-эканамічнага, удзел у формах рэгіянальнай кааперацыі ў межах нацыянальных інтарэсаў, адказнасць за ўзятыя краінай палітычныя і эканамічныя абавязальніцтвы.

Пакаленне Адраджэння
--------------------

**Пакаленне Адраджэння** — праграма супольнасці, накіраваная на маладых, актыўных і здольных беларусаў, якія жывуць у Беларусі і за мяжой. Мэта праграмы — спрыяць адукацыі ўстойлівай і ўплывовай супольнасці здольных маладых беларусаў рознай прафесійнай і ідэйнай прыналежнасці, якія пражываюць у Беларусі або прыналежаць беларускай дыяспары, матываваных да доўгатэрміновай падтрымкі дэмакратычных ператварэнняў у Беларусі і яе трансфармацыі ў дзяржаву з адкрытым грамадствам і паспяховай эканомікай. У яе рамках з 2007 года рэалізуюцца адукацыйныя, сеткавыя і інфармацыйныя праекты сумесна з партнерамі з Славакіі, Германіі, Польшчы, Балтыйскіх і Паўночных краін.

Гл. таксама
-----------

* Павел Ягоравіч Марозаў

Зноскі
------

1. 1 2   Архівавана 13 чэрвеня 2010. Третий путь: О нас

Спасылкі
--------

* Архівавана 11 жніўня 2009. — Сайт супольнасці
* Трэці Шлях: Пра нас  Архівавана 15 верасня 2009.
* Маніфест Трэцяга Шляху  Архівавана 15 верасня 2009.
* "Бацька" - беларускі брат "Масяні"
* Беларускія мультыплікатары зганьбавалі Лукашэнку
* Трэці шлях
* Трэці шлях - 3dway.org
* Аляксандр Лукашэнка, пераможца мульцяшак (недаступная спасылка)
* У рэжыме чакання  Архівавана 20 лістапада 2008.
* «Трэці шлях» падарыў А.Лукашэнку «Лунэт»  Архівавана 6 ліпеня 2011.
* Бліжэй да сакавіка (I) (недаступная спасылка)
* Беларускі апазіцыянер быў затрыманы ў Расіі з мэтай экстрадыцыі  Архівавана 3 чэрвеня 2009.
* У Вашынгтоне праходзіць беларуская выстаўка «Мастацтва супраць дыктатуры»  Архівавана 16 верасня 2009.